Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14390

9. Elkülönítési követelmények a jelviszony és a terjedési veszteség mértékében kifejezve 9.1 Földrajzi elkülönítés 9.1.1 Az alábbi 9.2 és 9.3 pontokban leírt elkülönítési követelmények a megkívánt jel / zaj arányaként kerültek megadásra, és amikor ezeket a megfelelő terjedési veszteségekkel összekapcsolják, akkor lehetséges lesz az MLS C-sávú frekvenciák kijelölésének megállapítása az azonos csatornák és a szomszédos csatornák interferenciája szempontjából. Amikor az MLS berendezések frekvenciáit kiválasztják, akkor a berendezés DME / P elemére, vagy egy kapcsolódó DME / N berendezésre az ennek a résznek a "C"- Mellékletében megadott azonos követelményeket kell figyelembe venni. 9.2 Az azonos frekvenciára vonatkozó követelmények 9.2.1 Az azonos frekvenciájú MLS csatorna kiosztást azért kell létrehozni, hogy eleve megakadályozzák a differenciális fáziseltolásos kódolás bevezető jelszakaszainak az egy nem-kívánt azonos frekvenciájú berendezéstől való 'begyűjtését'. A nem-kívánt jel szükséges szintje mínusz 120 dBm-nél kevesebb, ami 2 dB-el van egy érzékeny MLS fedélzeti rendszer szintje alatt, ahogy az alábbiakban látható:  vevő érzékenység = -112 dBm  a légijármű antenna nyereségének a minimum feletti tűrése = -6 dBm -118 dBm A G-1. táblázatban lévő rendszer teljesítmény összegzést figyelembe véve, ez azt mutatja, hogy a légijárműnél a minimális jel szintnek legalább mínusz 95 dBm-nek kell lenni, a mínusz 120 dBm követelmény úgy érhető el, ha a nem-kívánt azonos csatornát olyan földrajzi elkülönítéssel helyezik el, ami meghaladja a rádióhorizont távolságot a kívánt berendezésre közzétett fedésterületi szektor minden pontján. Megjegyzés. - A differenciális fáziseltolásos kódolási jel a letapogató sugárnyalábnál több védelmet kíván, úgy, hogy a nem-kívánt azonos csatornájú jelnek a mínusz 120 dBm-re történő határolása mellett a letapogató sugárnyalábtól eredő interferencia elhanyagolható. 9.3 A szomszédos frekvenciára vonatkozó követelmények 9.3.1 Az első és második szomszédos frekvenciákhoz tartozó adó spektrum jellemzőkre vonatkozó előírások hiányát figyelembe véve, az ezeken a frekvenciákon működő földi állomásokat olyan földrajzi elkülönítéssel kell elhelyezni, ami meghaladja a rádióhorizont távolságot a kívánt berendezésre közzétett fedésterületi szektor minden pontján. Megjegyzés – Ahol különleges szempontok miatt (például, ILS/MLS/DME csatorna párosítás miatt) az első és a második szomszédos csatornát ki kell osztani, a vevő védelmének egy kevésbé körültekintő eljárása az, amikor garantáljuk, hogy a 3.11.6.1.4 pontban megállapított minimális Jel / Zaj arány 2007/70/II. szám (SNR) értékek rendelkezésre állnak a kívánt berendezés érvénybe léptetett fedésterületi szektorának bármelyik pontján, miközben a nem-kívánt berendezés folyamatosan sugároz. 9.3.2 A harmadik és a további szomszédos csatornáknál, az ezeken a frekvenciákon működő földi állomásokat olyan földrajzi elkülönítéssel kell elhelyezni, ami garantálja, hogy a 3.11.6.1.4 pontban megállapított minimális Jel / Zaj arány (SNR) értékek rendelkezésre állnak a kívánt berendezés érvénybe léptetett fedésterületi szektorának bármelyik pontján, miközben a nem-kívánt berendezés folyamatosan sugároz. 9.3.2.1 Ha az érvénybe léptetett fedésterületi szektorának bármelyik pontjától kevesebb, mint 4 800 m távolságból nincs nem-kívánt MLS sugárzás, a 3. Fejezet 3.11.4.1.4.2 pontban megállapított -94,5 dBW/m2 maximális teljesítmény, összehasonlítva a 3. Fejezet 3.11.4.10.1 pontban megállapított minimális teljesítmény sűrűséggel, biztosítja, hogy a jel / zaj arány (SNR) értékek elérhetők lesznek. Semmilyen kényszer nem látható előre. 9.3.2.2 Ha az érvénybe léptetett fedésterületi szektorának bármelyik pontjától kevesebb, mint 4 800 m távolságból van nem-tervezett MLS sugárzás, az ilyen sugárzással létrejövő maximális teljesítményt, amit a kívánt névleges frekvenciára központosítva egy 150 kHz-es sávban mérnek az adás idő alatt a szög és adat jeleknél, meg kell állapítani, figyelembe véve a frekvencia elkülönítést, az adó spektrum teljesítményeket és antenna lefedést, valamint az adott terjedési veszteségeket. Aztán ezt a maximális teljesítményt össze kell hasonlítani a kívánt szög és adat szintekkel annak érdekében, hogy megállapítható legyen, hogy a minimális jel / zaj viszony (SNR) értékek megfelelnek a 3.11.6.1.4 pontban megállapított értékekkel. Ha nem, egy nagyobb frekvencia elkülönítést biztosító csatornát kell választani azért, hogy csökkenjen a maximális nem-kívánt teljesítmény, az adó spektrum jellemzőinek elősegítése érdekében. 9.4 A frekvencia tervezés ismérvének kidolgozása 9.4.1 A frekvencia tervezés ismérvének kidolgozásakor a vezér tényező az MLS földi állomásból kisugárzott spektrum. Amikor a frekvencia tervezés ismérvének kidolgozása a harmadik és a fölötte lévő csatornákra történik, ideális esetben az egyedi MLS földi állomások kisugárzott spektrum kimenetét kell figyelembe venni. Ugyanakkor lehetséges egy adott földrajzi területnél, hogy egy olyan általános MLS adó jelet használjanak, mely megfelel az adott terület követelményeinek.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes